
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 434 (1) 


Μεταφορά αρμοδιοτήτων εποπτείας και ελέγχου του Εθνικού Ιδρύμα¬ 
τος Νεότητας (Ε.Ι.Ν) από το Υπουργείο Πολιτισμού στο Υπουργείο 
Εθνικής Παιδείας και Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την διάταξη του άρθρου 24, παρ. 4, εδ. δεύτερο του Ν. 1558/ 
1985 «Κυβέρνηση και Κυβερνητικά Όργανα» (ΕτΚ Α' 137/85). 

2. Γνωμοδότηση του Συμβουλίου της Επικράτειας με αριθμό 563/ 
1991, με πρόταση του Πρωθυπουργού, αποφασίζουμε: 

Άρθρο 1 

Οι αρμοδιότητες εποπτείας και ελέγχου του Εθνικού Ιδρύματος Νεό¬ 


τητας (Ε.Ι.Ν.) μεταφέρονται από το Υπουργείο Πολιτισμού, στο Υπουρ¬ 
γείο Παιδείας και Θρησκευμάτων. 

Άρθρο 2 

Η ισχύς του παρόντος αρχίζςι από τη δημοσίευσή του στην Εφημε¬ 
ρίδα της Κυβερνήσεως. ■ · 

Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

- ΗΤ · 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 435 (2) 

Τροποποίηση του αριθμ. 443/90 Προεδρικού Διατάγματος «Τροπο¬ 
ποίηση του αριθμ. 152/90 Προεδρικού Διατάγματος» έγκριση σύ¬ 
ναψης δανείου του Ταμείου Εθνικής Άμυνας από το Ταχυδρομικό 

Ταμιευτήριο και καθορισμός των όρων αυτού» (Ε.τ.Κ. Α' 171). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 4407/29 «περί συστάσεως του 
Ταμείου Εθνικής Αμύνης». 

2. Το αριθμ. 152/90 Προεδρικό Διάταγμα, «Έγκριση σύναψης δα¬ 
νείου του Ταμείου Εθνικής Άμυνας από το Ταχυδρομικό Ταμιευτήριο 
και καθορισμός των όρων αυτού», (Ε.τ.Κ. Α"ΐ7ΐ). 

3. Το αριθμ. 1638/38/30.4.91 έγγραφο ,του Ταχυδρομικού Τα¬ 
μιευτηρίου, με το οποίο καθορίσθηκε το επιτόκιο δανείου προς το Ταμείο 
Εθνικής Άμυνας, για τη δόση έτους 1991 ύψους 1,5 δισ. σε 27,50%, 
με πρόταση του Υπουργικού Συμβουλίου, αποφασίζουμε: 

Τροποποιούμε το αριθ. 443/1990 Προεδρικό Διάταγμα «τροποποί¬ 
ηση του αριθμ. 152/90 Προεδρικού Διατάγματος «Έγκριση σύναψης 
δανείου του Ταμείου Εθνικής Άμυνας από το Ταχυδρομικό Ταμιευτή¬ 
ριο και καθορισμός των όρων αυτού» (Ε.τ.Κ. Α' 171) και ορίζουμε 
όπως «η δεύτερη επί μέρους δανειακή σύμβαση μεταξύ του Ταμείου 
Εθνικής Άμυνας (ΤΕΘΑ) και του Ταχυδρομικού Ταμιευτηρίου, ποσού 
δρχ. 1.500.000.000, για το έτος 1991, συνομολογηθεί με επιτόκιο εί¬ 
κοσι επτά και μισό στα εκατό (27,50%), με ρήτρα αναπροσαρμογής του 
σε περίπτωση αύξησης των επιτοκίων, χρηματοδοτήσεως από την Τρά¬ 
πεζα της Ελλάδος». 

Κατά τα λοιπά ισχύουν τα αριθμ. 152/90 και 443/90 Προεδρικά 
Διατάγματα. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Σίτον Υπουργό Εθνικής Άμυνας αναθέτουμε τη δημοσίευση και εκτέ¬ 
λεση του παρόντος διατάγματος. 


Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 


ΟΙ ΑΝΤΙΠΡΟΕΔΡΟΙ 


ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ 
ΑΝΤΩΝΗΣ ΣΑΜΑΡΑΣ 
ΕΥΘΥΜΙΟΣ ΧΡΙΣΤΟΔΟΥΛΟΥ 
ΙΩΑΝΝΗΣ ΠΑΛΑΙΟΚΡΑΣΣΑΣ 
ΑΡΙΣΤΕΙΔΗΣ ΚΑΛΑΝΤΖΑΚΟΣ 
ΜΙΧΑΗΛ ΠΑΠΑΚΩΝΣΤΑΝΤΙΝΟΥ 
ΑΝΝΑ ΨΑΡΟΥΔΑ - ΜΠΕΝΑΚΗ 
ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
ΑΧΙΛΛΕΑΣ ΚΑΡΑΜΑΝΛΗΣ 


ΑΘΑΝ. ΚΑΝΕΛΛΟΠΟΥΛΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
ΝΙΚΟΛΑΟΣ ΚΛΕΙΤΟΣ 
ΜΙΧΑΗΛ ΘΕΟΔΩΡΑΚΗΣ 
ΣΩΤΗΡΗΣ ΚΟΥΒΕΛΑΣ 
ΓΕΩΡΓΙΟΣ ΣΟΥΡΛΑΣ 
ΓΕΩΡΓΙΟΣ ΣΟΥΦΛΙ ΑΣ 
ΑΡΙΣΤ. ΠΑΥΛΙΔΗΣ 
Π. ΧΑΤΖΗΝΙΚΟΛΑΟΥ 
ΑΝΔΡ. ΑΝΔΡΙΑΝΟΠΟΥΛΟΣ 


ΝΙΚΟΛΑΟΣ ΓΚΕΛΕΣΤΑΘΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 436 (3) 

Τροποποίηση και συμπλήρωση των Προεδρικών Διαταγμάτων 368/ 

1989 «Οργανισμός Υπουργείου Εργασίας» (163/Α) και 369/ 

1989 «Όργάνωση των Υπηρεσιών Εργασίας των Νομαρχιών» 

(164/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Της παραγράφου 5 του άρθρου 24 του Ν. 1558/85 «Κυβέρνηση 
και Κυβερνητικά Όργανα» (137/Α). 

2. Της παραγράφου 3 του άρθρου 22 του Ν. 1735/1987 «Προσλή¬ 
ψεις στο Δημόσιο τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις» (ΑΊ95). 

3. Της παραγράφου 10 τόυ άρθρου 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, Νομικών Προσώπων Δημο¬ 
σίου Δικαίου και των Οργανισμών Τοπικής Αυτοδιοίκησης και άλλες 
διατάξεις» (37/Α). 

4. Της παραγράφου 4 του άρθρου 1 του Ν. 1943/91 «Εκσυγχρονι¬ 
σμός της οργάνωσης και λειτουργίας της δημόσιας διοίκησης, αναβάθ¬ 
μιση του προσωπικού της και άλλες συναφείς διατάξεις» (50/Α). 

5. Την αριθ. Υ. 1489/1076692/1224/0006 Α/23.8.91 (692 Β) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών στον Υφυπουργό 
Οικονομικών Κ. Γιατράκο». 

6. Την αριθμ. 515/91 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Εσωτε¬ 
ρικών και Εργασίας και του Υφυπουργού Οικονομικών, αποφασί¬ 
ζουμε: 


Άρθρο 1 

1. Καταργείται η αναφερόμενη στην περίπτωση ια της παρ. 1 του άρ¬ 
θρου 1 του Π.Δ. 368/1989 Διεύθυνση Επιθεώρησης. 

Άρθρο 2 

1. Καταργείται το Τμήμα Κανονισμών Εργασίας της Διεύθυνσης 
Όρων Εργασίας (περίπτ. γ παρ. 1 άρθρου 4 Π.Δ. 368/1989). 

2. Οι αρμοδιότητες του καταργουμένου Τμήματος Κανονισμών Ερ¬ 
γασίας υπό στοιχεία αα, ββ και γγ μεταφέρονται στο Τμήμα Ατομικής 
Σύμβασης Εργασίας και οι υπό στοιχεία δδ στο Τμήμα Χρονικών Ορίων 
Εργασίας. 

Άρθρο 3 

1. Καταργούνται τα Τμήματα Διαιτησίας και Τριμερούς Συνεργα¬ 
σίας της Διεύθυνσεης Αμοιβής Εργασίας (περίπτ. δ και στ της παρ. 1 
του άρθρου 5 του Π.Δ. 368/1989). 

2. Οι αρμοδιότητες των καταργουμένων Τμημάτων μεταφέρονται 


του μεν Τμήματος Διαιτησίας στο Τμήμα Διοικητικών Ρυθμίσεων, του 
δε Τμήματος Τριμερούς Συνεργασίας στο Τμήμα Μεσολάβησης και 
Επίλυσης των Συλλογικών Διαφορών Εργασίας. 

Άρθρο 4 

1. Καταργείται το Τμήμα Συστημάτων Ασφάλισης της Ανεργίας και 
Κοινωνικών Παροχών της Διεύθυνσης Απασχόλησης (περίπτ. δ της 
παρ. 1 του άρθρου 6 του Π.Δ. 368/1989). 

2. Οι αρμοδιότητες του καταργουμένου Τμήματος της προηγουμέ- 
νης παραγράφου μεταφέρονται στο Τμήμα Μελέτης, Σχεδιασμού και 
Ελέγχου Εφαρμογής της Πολιτικής Απασχόλησης. 

Άρθρο 5 

1. Καταργείται το Τμήμα Παρακολούθησης και Αξιολόγησης της 
Εφαρμογής Προγραμμάτων Επαγγελματικής Κατάρτισης της Διεύ¬ 
θυνσης Επαγγελματικής Κατάρτισης (περίπτ. γ της παρ. 1 του άρθρου 
7 του Π.Δ. 368/1989). 

2. Οι αρμοδιότητες του καταργουμένου Τμήματος της προηγουμέ- 
νης παραγράφου μεταφέρονται οι μεν υπό στοιχεία γγ στο Τμήμα 
Επαγγελματικού Προσανατολισμού και Επαγγελμάτων, οι δε υπό στοι¬ 
χεία αα, ββ, δδ και εε στο Τμήμα Μελέτης, Σχεδιασμού και Συντονι¬ 
σμού της Επαγγελματικής Κατάρτισης. 

Άρθρο 6 

1. Καταργείται το Τμήμα Μεταφραστών και Διερμηνέων της Διεύ¬ 
θυνσης Διεθνών Σχέσεων (περίπτ. γ παράγρ. 1 του άρθρου 9 του Π.Δ. 
368/89). 

2. Οι αρμοδιότητες του καταργουμένου Τμήματος της προηγουμέ- 
νης παραγράφου μεταφέρονται στο Τμήμα Σχέσεων με τους Λοιπούς 
Διεθνείς Οργανισμούς. 

Άρθρο 7 

1. Καταργείται το Τμήμα Λοιπών Κοινοτικών Χρηματοδοτήσεων 
στον Κοινωνικό Τομέα της Διεύθυνσης Ευρωπαϊκού Κοινωνικού Τα¬ 
μείου και Λοιπών Χρηματοδοτήσεων (περίπτ. γ της παρ. 1 του άρθρου 
10 του Π.Δ. 368/1989). 

2. Οι αρμοδιότητες του καταργουμένου Τμήματος της προηγουμέ- 
νης παραγράφου μεταφέρονται στο Τμήμα Συντονισμού Φορέων ΕΚΤ, 
πλην των με στοιχεία γ.Ι.ε και γ.Ι.στ που μεταφέρονται στο Τμήμα 
Επεξεργασίας, Παρακολούθησης και Ελέγχου Προγραμμάτων του 
Ε.Κ.Τ. 

3. Οι αρμοδιότητες με στοιχεία εε, στστ και ζζ του Τμήματος Συντο¬ 
νισμού Φορέων του ΕΚΤ, πλην της εκ των προτέρων αξιολόγησης των 
ενεργειών που χρηματοδοτούνται από το ΕΚΤ, μεταφέρονται στο 
Τμήμα Επεξεργασίας, Παρακολούθησης και Ελέγχου Προγραμμάτων 
του Ε.Κ.Τ. 

4. Οι αρμοδιότητες με στοιχεία αα, ββ, γγ, δδ και στστ του Τμήμα¬ 
τος Επεξεργασίας, Παρακολούθησης και Ελέγχου Προγραμμάτων του 
Ε.Κ.Τ. μεταφέρονται στο Τμήμα Συντονισμού Φορέων ΕΚΤ. 

5. Στο Τμήμα Συντονισμού Φορέων ΕΚΤ υπάγονται επίσης οι Κοινο¬ 
τικές Πρωτοβουλίες και η Τεχνική Βοήθεια. 

Άρθρο 8 

1. Καταργούνται τα Τμήματα της παρ. 1 του άρθρου 11 του Π.Δ. 
368/1989 ήτοι: α) Τμήμα Οργάνωσης και Εποπτείας Επιθεωρήσεων 
Εργασίας και β) Τμήμα Επιθεώρησης και Στατιστικής Παρακολούθη¬ 
σης, της καταργουμένης με την παρ. 1 του άρθρου 1 του παρόντος δ/ 
τος Δ/νσης. 

2. Οι αρμοδιότητες των καταργουμένων Τμημάτων της προηγουμέ- 
νης παραγράφου, μεταφέρονται ως ακολούθως: 

α) με στοιχεία εε της παραγρ. 2 και της παραγρ. 3 στο Τμήμα Οικο¬ 
νομικής Διοίκησης και Προμηθειών και Τμήμα Διοίκησης Προσωπικού, 
αντιστοίχως, της Διεύθυνσης Διοικητικού. 

β) Με στοιχεία ιι της παραγρ. 2 στο Τμήμα Χρονικών Ορίων Εργα¬ 
σίας της Διεύθυνσης Όρων Εργασίας. 

γ) Η συγκέντρωση και επεξεργασία στατιστικών στοιχείων των 
απεργιών στο Τμήμα Συλλογικής Οργάνωσης της Διεύθυνσης Συνδρο- 
μής. 

Άρθρο 9 

1. Καταργούνται τα Τμήματα α) Ενημέρωσης και Τεχνικής Στήρι- 
ξης β) Γραμματείας καί Βιβλιοθήκης του Κέντρου Υγιεινής και 

Ασφάλειας της Εργασίας (περΐπτ. ε και στ της παρ. 1 του άρθρου 13 του 

Π.Δ. 368/1989). 

2. Οι αρμοδιότητες των καταργουμένων Τμημάτων της προηγούμε¬ 
νης παραγράφου, μεταφέρονται του μεν Τμήματος Ενημέρωσης και Τε¬ 
χνικής Στήριξης στο Τμήμα Προσδιορισμού Φυσικών Παραγόντων, του 
δε Τμήματος Γραμματείας και Βιβλιοθήκης στο Τμήμα Ασφάλειας της 
Εργασίας. 

Άρθρο 10 

1. Καταργείται το Τμήμα Πολιτιστικής Συνδρομής της Διεύθυνσης 
Συνδρομής (περΐπτ. β της παραγρ. 1 του άρθρου 14 του Π.Δ. 368/ 
1989). 

2. Οι αρμοδιότητες των καταργουμένων Τμημάτων της προηγουμέ- 
νης παραγράφου, μεταφέρονται στο Τμήμα Συλλογικής Οργάνωσης 
της ίδιας Διεύθυνσης. 

Άρθρο 11 

1. Καταργούνται οι «Υπηρεσίες Εργατικού Συμβούλου» Τρίπολης 
και Βαγδάτης και η «Υπηρεσία Εργατικού Ακολούθου» Βεγγάζης (περ. 
α και β της παρ. 1 του άρθρου 18 του Π.Δ. 368/1989). 

2. Οι «Υπηρεσίες Εργατικού Συμβούλου» Παρισίων και Στοκχόλμης 
μετατρέπονται σε «Υπηρεσίες Εργατικού Ακολούθου» (περ. α της παρ. 1 
του άρθρου 18 του Π.Δ. 368/1989). 

3. Η «Υπηρεσία Εργατικού Ακολούθου» Ζυρίχης μεταφέρεται στη 
Γενεύη (περ. β της παρ. 1 του άρθρου 18 του Π.Δ. 368/1989). 

4. Στις «Υπηρεσίες Εργατικού Συμβούλου» Βόννης, Βρυξελλών και 
Λονδίνου ο αριθμός των υπαλλήλων (προσωπικό υποστήριξης) καθορί¬ 
ζεται σε 3, 2 και 1 αντίστοιχα (περ. α της παρ. 2 του άρθρου 18 του 
Π.Δ. 368/1989). 

5. Στις «Υπηρεσίες Εργατικού Ακολούθου» Παρισίων, Στοκχόλμης, 
Ντύσσελντορφ και Στουτγάρδης ο αριθμός των υπαλλήλων (προσωπικό 
υποστήριξης) καθορίζεται σε 1 (περ. β της παρ. 2 του άρθρου 18 του 
Π.Δ. 368/1989). 

Άρθρο 12 

1. Η παράγρ. 1 του άρθρου 1 του Π.Δ. 369/89 (164/Α/ 
16.6.1989) αντικαθίσταται ως εξής: 

«1. Σε κάθε Νομαρχία συνιστάται Διεύθυνση Επιθεώρησης Εργα¬ 
σίας, πλην των Νομαρχιών: 

1. Αρκαδίας 

2. Άρτας 

3. Γρεβενών 

4. Ευρυτανίας 

5. Ζακύνθου 

6. Θεσπρωτίας 

7. Κεφαλληνίας 

8. Λακωνίας 

9. Λασιθίου 

10. Λέσβου 

11. Λευκάδας 

12. Ξάνθης 

13. Πρέβεζας 

14. Ρεθύμνης 

15. Σάμου 

16. Φλώρινας 

17. Φωκίδας 

18. Χαλκιδικής 

19. Χίου 

στις οποίες συνιστάται Τμήμα Επιθεώρησης Εργασίας». 

2. Καταργούνται τα αναφερόμενα στην παράγρ, 2 του άρθρου 1 του 
Π.Δ. 369/1989 Τοπικά Τμήματα Επιθεώρησης Εργασίας Κρανιδίου 
(περΐπτ. β υποπ. ββ). Αμπελοκήπων (περΐπτ. γ υποπ. 3), Κολωνού (πε- 
ρίπτ. γ υποπ. 6), Σαρωνικού (περΐπτ. δ' υποπτ. 7), Κυθήρων (περΐπτ. δ 
υποπ. 9), Αίγινας (περΐπτ. δ υποπ. 10), Ασπροπύργου (περΐπτ. στ, 
υποπτ. 4), Καλύμνου (περΐπτ. θ. υποπ. ββ), Αξιούπολης (περΐπτ. ιε), 
Φαρσάλων (περ. ιθ υποπ. ββ), Σητείας (περΐπτ. ικ υποπ. αα), Ιεράπε- 
τρας (περΐπτ. ικ, υποπ. ββ), Καλλονής (περΐπτ. κα υποπ. ββ), Πλωμα- 
ρίου (περΐπτ. κα υποπ. γγ), και Σαππών (περΐπτ. κε). 

3. Στις Νομαρχίες Αθηνών, Πειραιώς, Δυτικής Αττικής και Θεσσα¬ 
λονίκης, συνιστώνται Τοπικές Υποδιευθύνσεις Επιθεώρησης Εργασίας 
Ανατολικού Τομέα Αθηνών, Δυτικού Τομέα Αθηνών, Πειραιά, Ελευσί¬ 
νας και Σίνδου, σε αντικατάσταση των ομωνύμων Τοπικών Τμημάτων 
Επιθεώρησης Εργασίας της παραγρ. 2 του άρθρου 1 του Π.Δ. 369/ 
1989. 


4. Στο τελευταίο εδάφιο της παρ. 2 του άρθρου 1 του Π.Δ. 369/ 
1989 και μετά τη λέξη «...Τοπικών...» προστίθενται οι λέξεις «..Υπο¬ 
διευθύνσεων και ...... 

5. Στο άρθρο 1 του Π.Δ. 369/1989, προστίθεται παράγρ. 3 ως 
εξής: 

«Στις Νομαρχίες Αθηνών, Πειραιώς, Ανατολικής Αττικής, Δυτικής 
Αττικής και Θεσσαλονίκης, συνιστώνται Κέντρα Πρόληψης Επαγγελ¬ 
ματικού Κινδύνου σε επίπεδο Διεύθυνσης». 

Άρθρο 13 

1. Τα Τμήματα Τεχνικής και Υγειονομικής Επιθεώρησης Εργασίας 
των Νομαρχιών Αθηνών, Αττικής, Θεσσαλονίκης και Πειραιά καταρ- 
γούνται. 

2. Στο άρθρο 2 του Π.Δ. 369/1989 προστίθενται παράγραφοι 3 και 
4 ως εξής: 

«3. Οι Τοπικές Υποδιευθύνσεις Επιθεώρησης Εργασίας συγκροτού¬ 
νται από τα παρακάτω Τμήματα: 

α) Τμήμα Επιθεώρησης Εργασίας. 

β) Τμήμα Επίλυσης Εργατικών Διαφορών. 

4. Τα κέντρα Πρόληψης Επαγγελματικού Κινδύνου συγκροτούνται 
από τα παρακάτω Τμήματα: 

α) Τμήμα Τεχνικής και Υγειονομικής Επιθεώρησης 

β) Τμήμα μετρήσεων εργασιακού περιβάλλοντος. 

Άρθρο 14 

1. Στον τίτλο του άρθρου 4 του Π.Δ. 369/1989 μετά τη λέξη «... 
Τοπικών..» προστίθενται οι λέξεις «... Υποδιευθύνσεων και ...». · 

2. Στο τέλος του άρθρου 4 του Π.Δ. 369/1989 προστίθεται παρά¬ 
γραφος 2 ως εξής: 

« 2. Οι Τοπικές Υποδιευθύνσεις Επιθεώρησης Εργασίας ασκούν τις 

αρμοδιότητες που αναφέρονται στις περιπτώσεις 1 και 2 της προηγου- 
μένης παραγράφου». 

Άρθρο 15 

1. Στον τίτλο του άρθρου 5 του Π.Δ. 369/1989 μετά τη λέξη «...Ερ¬ 
γασίας...» προστίθενται οι λέξεις «...και Κέντρων Πρόληψης Επαγγελ¬ 
ματικού Κινδύνου...... 

2. Η περίπτωση γ της παραγράφου 1 του άρθρου 5 του Π.Δ. 369/ 
1989, καταργείται. 

3. Η περίπτωση β της παρ. 2 του άρθρου 5 του Π.Δ. 369/89 αντι¬ 
καθίσταται ως εξής: «Τις αρμοδιότητες του Ν’. Ϊ648/1986 (147Α), 
στις Νομαρχίες Αθηνών, Ανατολικής Αττικής και Δυτικής Αττικής, η δε 
προβλεπομένη από το άρθρο 8 του παραπάνω Νόμου Επιτροπή λειτουρ¬ 
γεί στη Νομαρχία Αθηνών». 

4. Στο άρθρο 5 του Π.Δ. 369/1989 προστίθεται παράγραφος 3 ως 
εξής: 

Οι αρμοδιότητες των Κέντρων Πρόληψης επαγγελματικού κινδύνου 
ανάγονται στα ακόλουθα θέματα, που κατανέμονται μεταξύ των τμημά¬ 
των, ως ακολούθως: 

1. Τμήμα Τεχνικής και Υγειονομικής Επιθ/σης. 

α) Επιθεωρήσεις και έλεγχοι των χωρών εργασίας, παροχή συμβου¬ 
λών και πληροφοριών προς εργαζόμενους και εργοδότες και υποδείξεις 
λήψης συγκεκριμένων μέτρων από μέρους των επιχειρήσεων, ώστε να 
εξασφαλισθούν συνθήκες εργασίας που θα διασφαλίζουν την υγεία και τη 
ζωή των εργαζομένων. 

Ειδικότερα αφορούν: 

- Την ασφάλεια χρήσης και την καταλληλότητα των μηχανημάτων, 
των εργαλείων, των εγκαταστάσεων, των μέσων και του λοιπού εξοπλι¬ 
σμού. 

- Την διεύθυνση των μηχανημάτων, των εγκαταστάσεων των χώ¬ 
ρων και των θέσεων εργασίας. 

- Τον σχεδίασμά, την κατασκευή και την διατήρηση χώρων και θέ¬ 
σεων εργασίας, ασφαλών, υγιεινών και όσον είναι πρακτικά δυνατόν ευ¬ 
χάριστων, 

- Την ασφάλεια των προσωρινών θέσεων εργασίας, ιδιαιτέρως σε κα¬ 
τασκευές, συντηρήσεις κτιριακών εγκαταστάσεων και τεχνικών έργων. 

- Την κυκλοφορία πεζών και οχημάτων. 

- Τον σχεδίασμά και την εφαρμογή ασφαλών εργασιακών πρακτι¬ 
κών και διαδικασιών, τόσο για τις εργασίες που εκτελούνται τακτικά 
όσο και για εργασίες που εκτελούνται σε ειδικές περιπτώσεις. 

- Την ασφάλεια των εργασιών αναζήτησης βλάβης, συντήρησης, 
επισκευής και απόδοσης σε κανονική λειτουργία μηχανημάτων και 
εγκαταστάσεων. 

- Τη σηματοδότηση ασφαλείας, τα συστήματα προειδοποίησης, τις 
επισημάνσεις. · 

- Την χρησιμοποίηση του κατάλληλου για κάθε εργασία και κατάλ¬ 
ληλα εκπαιδευμένου προσωπικού. 

- Την διάθεση προς τους εργαζόμενους των ευκολιών που χρειάζο¬ 
νται (χώροι υγιεινής, οργάνωση - παροχή Α' Βοηθειών, χώροι διαλειμ¬ 
μάτων κλπ.). 

- Τη λήψη οποιοσδήποτε άλλου μέτρου που απαιτείται για να εξα¬ 
σφαλίζονται οι εργαζόμενοι και οι τρίτοι που παρευρίσκονται στους χώ¬ 
ρους εργασίας από κάθε κίνδυνο. 

β) Εισήγηση στην αρμόδια Διεύθυνση για την παραμομπή των εργα¬ 
ζομένων σε έκτακτες ιατρικές εξετάσεις κατά τις διατάξεις του άρθρου 
27 παρ. 5 του ν. 1568/85 (177 Α’). 

γ) Επιθεωρήσεις και έλεγχοι επιχειρήσεων, παροχή συμβουλών και 
πληροφοριών προς εργαζομένους και εργοδότες και υποδείξεις λήψης 
μέτρων από μέρους των επιχειρήσεων, ώστε να εξασφαλισθεί η απαιτόύ- 
μενη από τη Νομοθεσία και την φύση της εργασίας οργάνωση της πρό¬ 
ληψης των επαγγελματικών κινδύνων. 

Οι ως άνω δραστηριότητες θα αφορούν: 

- Την παρακολούθηση της σύστασης και της λειτουργίας των επι¬ 
τροπών υγιεινής και ασφάλειας της εργασίας, την εφαρμογή των διατά¬ 
ξεων για τους τεχνικούς ασφάλειας και τους γιατρούς εργασίας ως και 
την επίλυση των διαφορών μεταξύ των επιτροπών υγιεινής και ασφά¬ 
λειας της εργασίας και των εργοδοτών. 

- Την τήρηση των ειδικών βιβλίων και του ιατρικού αρχείου που 
προβλέπονται με τις διατάξεις των άρθρων 6, 9, 19, 27 και 32 του Ν. 
1568/85 (177 Α’). 

- Την κατάρτιση, ανάρτηση και τακτική δοκιμή του σχεδίου διαφυ¬ 
γής και διάσωσης, όταν τέτοιο σχέδιο απαιτείται. 

- Την αποτελεσματική επίβλεψη από μέρους της επιχείρησης της ορ¬ 
θής εφαρμογής των μέτρων υγιεινής και ασφάλειας της εργασίας. 

- Την επάρκεια της ενημέρωσης και εκπαίδευσης των εργαζομένων, 
που παρέχει η επιχείρηση επί θεμάτων σχετικών με τους κινδύνους της 
εργασίας, τους τρόπους αντιμετώπισής τους, και τις προβλέψεις της νο¬ 
μοθεσίας. 

- Τον συντονισμό των εργασιών ομάδων εργαζομένων που εργάζο¬ 
νται στον ίδιο χώρο ώστε να δημιουργούνται κατάλληλες συνθήκες 
ασφάλειας είτε όλοι οι εργαζόμενοι ανήκουν στην ίδια επιχείρηση είτε 

όχι. ί 

- Την κατάρτιση ,και εφαρμογή από μέρους της επιχείρησης προ¬ 
γράμματος προληπτικής δράσης για την βελτίωση των συνθηκών εργα- 
σίας. , 

- Την κατάλληλη συνεργασία της επιχείρησης με εργολάβους που 
αναλαμβάνουν την εκτέλεση κάποιου έργου ώστε να μην βλάπτεται η 
ασφάλεια εκτελέσεως των εργασιών. 

- Την οργάνωση και την μέθοδο εκτίμησης από τον εργοδότη των 
επιμέρους επαγγελματκών κινδύνων. 

- Την εξασφάλιση αποτελεσματικού συστήματος προληπτικής συ¬ 
ντήρησης των εγκαταστάσεων, των μέσων και των χώρων εργασίας. 

δ) Η υποβολή μηνύσεων και ή επιβολή διοικητικών κυρώσεων κατά 
των παραβατών της υφιστάμενης νομοθεσίας, καθώς και η λήψη 
οποιοσδήποτε άλλου μέτρου προβλέπεται από την νομοθεσία που ισχύει 
κάθε φορά και αφορά την υγιεινή και ασφάλεια των εργαζομένων. 

ε) Η εισήγηση, στα πλαίσια των αρμοδιοτήτων του τμήματος, θεμά¬ 
των στη νομαρχιακή επιτροπή υγιεινής και ασφάλειας της εργασίας, η 
γραμματειακή υποστήριξή της, καθώς και η ενεργός συμμετοχή στις 
εκδηλώσεις που η επιτροπή αυτή προτείνει. 

στ) Η διερεύνηση των αιτίων των θανατηφόρων εργατικών ατυχημά¬ 
των και δειγματοληπτικούς των λοιπών καθώς και των επαγγελματι¬ 
κών ασθενειών, με σκοπό την,υπόδειξη μέτρων για την αποτροπή της 
δημιουργίας των προϋποθέσεων που είναι δυνατόν να προκαλέσουν ανά¬ 
λογα περιστατικά καθώς και την καταγραφή των πιθανών επαγγελμα¬ 
τικών κινδύνων στην περιφέρεια των τμημάτων, ώστε να καταστεί δυ¬ 
νατή η αντιμετώπισή τους. 

ζ) Η τήρηση βιβλίου ατυχημάτων και επαγγελματικών ασθε¬ 
νειών. 

η) Η κατάρτιση σύμφωνα με τις οδηγίες της Δ/νσης Συνθηκών Ερ¬ 
γασίας προγραμματισμού και απολογισμού εργασίας, αρχείου επιχειρή¬ 
σεων, καθώς και κάθε άλλη πληροφορία που η Διεύθυνση Συνθηκών Ερ¬ 
γασίας ζητά με σχετικές εγκυκλίους. 

θ) Η υποβολή προς την Διεύθυνση Συνθηκών Εργασίας στατιστικών 
για τα εργατικά ατυχήματα και τις επαγγελματικές ασθένειες και Εκθέ¬ 
σεων για την εν γένει δραστηριότητα του τμήματος και τα αποτελέ- 


σματά της, για τα συμπεράσματα που προκύπτουν απο την επεξεργασία 
των στοιχείων του αρχείου των επιχειρήσεων και για ενδεχόμενα προ¬ 
βλήματα γενικότερου ενδιαφέροντος που σχετίζονται με την όλη λει¬ 
τουργία του συστήματος προλήψεως του επαγγελματικού κινδύνου. 

2. Τμήμα μετρήσεων εργασιακού περιβάλλοντος. 

α) Επιθεωρήσεις και έλεγχοι των χώρων εργασίας, παροχής συμ¬ 
βουλών και πληροφοριών προς εργαζομένους και εργοδότες και υποδεί¬ 
ξεις λήψης συγκεκριμένων μέτρων από μέρους των επιχειρήσεων ώστε 
να εξασφαλισθούν συνθήκες εργασίας που θα διασφαλίζουν την υγεία και 
τη ζωή των εργαζομένων. 

Οι ως άνω δραστηριότητες θα αφορούν: 

- Τον περιορισμό της έκθεσης των εργαζομένων σε χημικούς, φυσι¬ 
κούς και βιολογικούς παράγοντες στα χαμηλότερα δυνατά επίπεδα και 
οπωσδήποτε κάτω από τις μέγιστες επιτρεπόμενες οριακές τιμές. 

- Την προσαρμογή των εγκαταστάσεων, των μέσων, των διαδικα¬ 
σιών του περιβάλλοντος και των χώρων εργασίας στις ψυχοφυσικές δυ¬ 
νατότητες των εργαζομένων, ώστε να εξασφαλίζεται η υψηλή απόδοση 
και η διατήρηση της σωματικής και ψυχικής τους ευεξίας. 

- Τη λήψη πρόσθετων μέτρων και την εφαρμογή κατάλληλων εργο- 
νομικών διευθετήσεων για την υγιεινή και την ασφάλεια της εργασίας 
ατόμων με ειδικές ανάγκες. 

- Τη λήψη οποιουδήποτε άλλου μέτρου για προστασία των εργαζο¬ 
μένων από κινδύνους εκθέσεως σε χημικούς, φυσικούς και βιολογικούς 
παράγοντες. 

β) Μετρήσεις της έντασης των φυσικών, χημικών και βιολογικών 
παραγόντων στους χώρους εργασίας και μετρήσεις της ατομικής εκθέ¬ 
σεως των εργαζομένων. 

γ) Επιθεωρήσεις και έλεγχοι επιχειρήσεων, παροχή συμβουλών και 
πληροφοριών προς εργαζομένους και εργοδότες, ώστε να εξασφαλισθεί 
η απαιτουμένη από τη Νομοθεσία και την φύση της εργασίας οργάνωση 
της πρόληψης των επαγγελματικών κινδύνων. 

Οι ως άνω δραστηριότητες θα αφορούν: 

- Τον έλεγχο από μέρους του εργοδότη της συγκέντρωσης ή της 
έντασης των παραγόντων στους χώρους εργασίας καθώς και των επιπέ¬ 
δων έκθεσης των εργαζομένων σ’ αυτούς. 

- Τη μέθοδο αξιολόγησης των αποτελεσμάτων των μετρήσεων που 
διενεργεί ο εργοδότης. 

- Την οργάνωση αντιμετώπισης εκτάκτων περιστατικών που μπορεί 
να οδηγήσουν σε μεγάλες υπερβάσεις των οριακών τιμών έκθεσης. 

- Την τήρηση και ενημέρωση των καταλόγων των εργαζομένων που 
εκτίθενται στους παράγοντες και των βιβλίων καταχώρησης των απο¬ 
τελεσμάτων των μετρήσεων και ελέγχων που προβλέπονται από το άρ¬ 
θρο 26 του Ν. 1568/85. 

- Την επάρκεια της ενημέρωσης και της εκπαίδευσης που παρέχει η 
επιχείρηση επί θεμάτων σχετικών με τους κινδύνους εκθέσεως σε χημι¬ 
κούς, φυσικούς και βιολογικούς παράγοντες. 

- Την οργάνωση και τη μέθοδο εκτίμησης απο τον εργοδότη των 
κινδύνων από χημικούς, φυσικούς και βιολογικούς παράγοντες. 

δ) Επιθεωρήσεις, έλεγχοι και υποδείξεις προς τους κατασκευαστές, 
παρασκευαστές, εισαγωγείς και προμηθευτές μηχανημάτων, εργα¬ 
λείων, συσκευών, παραγόντων και άλλων εργασιακών μέσων και εξο¬ 
πλισμού, για τις υποχρεώσεις τους όσον αφορά την πληροφόρηση και 
την ασφάλεια των χρηστών των προϊόντών τους. 

ε) Καταγραφή των επιχειρηματιών που τα προϊόντα τους δεν πλη¬ 
ρούν τις προδιαγραφές ασφάλειας που ισχύουν και τους κανόνες της επι¬ 
στήμης και της τεχνικής και ενημέρωση της Δ/νσης Συνθηκών Εργα¬ 
σίας. 

στ) Καταγραφή των βασικών προβλημάτων ασφάλειας που παρου¬ 
σιάζονται κατά την χρησιμοποίηση των διαφόρων ειδών υλικών μέσων 
εργασίας, και ενημέρωση της Δ/νσης Συνθηκών Εργασίας. 

ζ) Η υποβολή μηνύσεων και η επιβολή διοικητικών κυρώσεων σε βά-’ 
ρος εργοδοτών, κατασκευαστών, παρασκευαστών, έισαγωγέων και 
προμηθευτών εργασιακών μέσων, εργαλείων μηχανημάτων και υλικών 
παραβατών της υφισταμένης νομοθεσίας καθώς και η λήψη οποιουδή- 
ποτε άλλου μέτρου που προβλέπεται από τη νομοθεσία που ισχύει κάθε 
φορά και αφορά την υγιεινή και ασφάλεια των εργαζομένων. 

η) Η εισήγηση, στα πλαίσια των αρμοδιοτήτων του τμήματος, θεμά¬ 
των στις νομαρχιακές επιτροπές υγιεινής και ασφάλειας της εργασίας 
καθώς και η ενεργός συμμετοχή στις εκδηλώσεις που οι επιτροπές αυτές 
προτείνουν. 

θ) Η κατάρτιση, σύμφωνα με τις οδηγίες της Δ/νσης Συνθηκών Ερ¬ 
γασίας προγραμματισμού και απολογισμού εργασίας αρχείου Επιχειρή¬ 
σεων, κατασκευαστών, παρασκευαστών, εισαγωγέων και προμηθευτή” 

καθώς και κάθε άλλη πληροφορία που η Δ/νση Συνθηκών Εργασίας 
ζητά με σχετικές εγκυκλίους. 

ι) Η υποβολή προς την αρμόδια Διεύθυνση εκθέσεων για την εν γένει 
δραστηριότητα του τμήματος και τα αποτελέσματά της, για τα συμπε¬ 
ράσματα που προκύπτουν από την επεξεργασία των στοιχείων του αρ¬ 
χείου των επιχειρήσεων, κατασκευαστών, παρασκευαστών, προμηθευ¬ 
τών και εισαγωγέων και για ενδεχόμενα προβλήματα γενικότερου εν¬ 
διαφέροντος που σχετίζονται με την όλη λειτουργία του συστήματος 
προλήψεως του επαγγελματικού κινδύνου. 

Άρθρο 16 

1. Η παράγραφος 1 του άρθρου 6 του Π.Δ. 369/1989 αντικαθίστα¬ 
ται ως εξής: . 

«1. Των Διευθύνσεων Επιθεώρησης Εργασίας των Νομαρχιών και 
των Τοπικών Υποδιευθύνσεων Επιθεώρησης Εργασίας πρόστανται 
υπάλληλοι του κλάδου ΠΕ Διοικητικού». 

2. Η παράγραφος 6 του άρθρου 6 του Π.Δ. 369/1989 αντικαθίστα¬ 
ται ως εξής: 

«6. Των Κέντρων Πρόληψης Επαγγελματικών Κινδύνων και των 
Τμημάτων αυτών προΐστανται υπάλληλοι του κλάδου ΠΕ Μηχανικών ή 
ΠΕ θετικών Επιστημών ή ΠΕ Γιατρών, ή ΠΕ Γιατρών Ειδικοτήτων. 
Σε περίπτωση που λείπουν υπάλληλοι των παραπάνω κλάδων, προστα- 
νται των τμημάτων υπάλληλοι του κλάδου ΤΕ Τεχνολογικών Εφαρμο¬ 
γών ή ΔΕ Τεχνικών». 

Άρθρο 17 

Στη Δ/νση Οργάνωσης και Απλούστευσης Διαδικασιών συνιστάται 
Τμήμα προγραμματισμού με αρμοδιότητα την ευθύνη για την κατάρ¬ 
τιση και την παρακολούθηση του προγράμματος διοικητικού εκσυγχρο¬ 
νισμού των Κεντρικών και Περιφερειακών Υπηρεσιών του Υπουργείου 
Εργασίας, σε συνεργασία με τις Μονάδες Στρατηγικού Σχεδιασμού και 
Ανάλυσης Πολιτικής των Υπουργείων Προεδρίας της Κυβέρνησης και 
Εργασίας. 

Άρθρο 18 

1. Από το σύνολο των οργανικών θέσεων των Κεντρικών και Περιφε¬ 
ρειακών Υπηρεσιών του Υπουργείου Εργασίας (άρθρο 20 Π.Δ. 368/ 
1989) και άρθρο 7 του Π.Δ. 369/1989) καταργούνται εκατόν εξήντα 
τρεις (163) κενές οργανικές θέσεις κατά κατηγορία και κλάδο ως κατω¬ 
τέρω: 


1. Κατηγορία 
ΠΕ 

α. Δ/κών - Οικονομικών 
β. Μηχανικών 

- Αρχιτεκτόνων 

- Μεταλλειολόγων 
Παραγωγής 

γ) Θετικών Επιστημών 

- Φυσικών 

- Υγειοφυσικών 

- Στατιστικών 

- Βιοχημικών 
δ) Ιατρών 

2. Κατηγορία 

ΤΕ 

α) Διοικητικός - Λογιστικός 
β) Τεχνολογικών Εφαρμογών 

- Ναυπηγικής 

- Κλωστοϋφαντουργίας 

- Πετρελαίου 

- Πολιτικών Δομικών'Εργων 
γ) Υγείας και Πρόνοιας 

- Κοινωνικής εργασίας 

3. Κατηγορία ΔΕ 
α) Διοικ. - Λογ/κός 

β) Τεχνικών 

- Μηχανολόγων Ηλεκτρολό¬ 
γων 

- Χημικών εργαστηρίων 
ΣΥΝΟΛΟ 


Κεντρική 

Υπηρεσία 

28 

8 

3 

4 
1 
6 
3 
1 
2 


Περιφερειακή 

Υπηρεσία 

30 

11 

7 

3 
1 

4 

1 

2 

1 

3 


4 

2 8 

1 

1 2 

2 
4 

4 


30 20 

5 

3 

2 

74 89 


Στον Υπουργό Εργασίας αναθέτουμε τη δημοσίευση και εκτέλεση του 
διατάγματος αυτού. 

Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΜΙΛΤ. ΕΒΕΡΤ Ν. ΚΛΕΙΤΟΣ 

ΥΦΥΠ. ΟΙΚΟΝΟΜΙΚΟΝ ΕΡΓΑΣΙΑΣ 

ΚΩΝ. ΓΙΑΤΡΑΚΟΣ .ΑΡΙΣΤΕΙΔΗΣ ΚΑΛΑΙΜΤΖΑΚΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 437 (4) 

Καθορισμός ειδικεύσεων του ενιαίου πτυχίου του Τμήματος Ξένων 

Γλωσσών Μετάφρασης και Διερμηνείας του Ιονίου Πανεπιστη- 

μίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 2 του Ν. 1268/82 «Για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (Α 87), όπως η παρά¬ 
γραφος αυτή συμπληρώθηκε με το άρθρο 48 παρ. 1 (ε’) του ν. 1404/ 
1983 «Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α 173). 

β) Του άρθρου 70 παρ. 12 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α 167). ·. „· 

2. Τη γνώμη της Διοικούσας Επιτροπής του Ιονίου Πανεπιστημίου, η 
οποία ασκεί τις αρμοδιότητες της Γ.Σ. του Τμήματος Ξένων Γλωσσών 
Μετάφρασης και Διερμηνείας, σύμφωνα με το άρθρο 5 παρ. 9 του Π.Δ. 
83/1984 «Ίδρυση Πανεπιστημίου Αιγαίου, Ιονίου Πανεπιστημίου και 
Πανεπιστημίου Θεσσαλίας» (Α 31), (συνεδριάσεις: 2.7.1991 και 
8.8.1991). 

3. Το έγγραφο του Υπουργείου Εθνικής Παιδείας και Θρησκευμά¬ 

των αριθμ. Β1/454/18.7.1991, με το οποίο ζητήθηκε να διατυπώσει 
τη γνώμη του το Συμβούλιο Ανωτάτης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/1982. ν···· 

4. Την 548/1991 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 

1. Από το ακαδημαϊκό έτος 1991/1992 το ενιαίο πτυχίο του Τμή¬ 
ματος Ξένων Γλωσσών Μετάφρασης και Διερμηνείας του Ιονίου Πανε¬ 
πιστημίου διαχωρίζεται στις ειδικεύσεις: (α) Μετάφρασης και (β) Διερ- 
μηνείας. 

2. Τα μαθήματα κάθε ειδίκευσης και το εξάμηνο έναρξης ορίζονται 
στο πρόγραμμα σπουδών του τμήματος. 

3. Για την παρακολούθηση της ειδίκευσης της Διερμηνείας απαραί¬ 
τητα προϋπόθεση είναι η δήλωση των ενδιαφερομένων φοιτητών, η 
οποία υποβάλλεται εντός του πρώτου δεκαπενθημέρου του ακαδημαϊ¬ 
κού έτους και η επιτυχής δοκιμασία που συνίσταται είτε σε προσωπική 
συνέντευξη ενώπιον ειδικής επιτροπής που συγκροτείται κατά την 
πλειοψηφία της από διερμηνείς, μέλη Δ.Ε.Π. ή διδάσκοντες του Τμήμα¬ 
τος, είτε και σε εξέταση ορισμένων μαθημάτων. 

Η συγκρότηση της Επιτροπής, τα κριτήρια και η διαδικασία πραγμα¬ 
τοποίησης της συνέντευξης, τα μαθήματα, το περιεχόμενο αυτών, ο τρό¬ 
πος εξέτασης και κάθε άλλη σχετική λεπτομέρεια καθορίζονται με από¬ 
φαση της Γ.Σ. του Τμήματος. 

4. Φοιτητές που επιλέγονται για την ειδίκευση της Διερμηνείας έχουν 
την δυνατότητα, εφόσον διαπιστώνουν ότι αδυνατούν να παρακολουθή¬ 
σουν το πρόγραμα σπουδών της ειδίκευσης αυτής, να υποβάλλουν δή¬ 
λωση για την ειδίκευση ης Μετάφρασης. Η δήλωση, στην οποία αναφέ- 
ρονται οι λόγοι για τους οποίους δεν είναι δυνατή η παρακολούθηση του 
προγράμματος σπουδών της ειδίκευσης, υποβάλλεται το αργότερο μέσα 
σε δύο μήνες από την έναρξη της λειτουργίας του προγράμματος αυτού. 1 
Εφόσον οι λόγοι που επικαλείται ο φοιτητής κρίνονται ως βάσιμοι από 
την Επιτροπή της παραγράφου 3, η Γενική Συνέλευση τοιΓΤμήμάτος 
εγκρίνει με απόφασή της την εγγραφή στην ειδίκευση της Μετάφρασης. 

5. Στο πτυχίο που χορηγείται από το Τμήμα αναγράφεται υποχρεω- 
τικώς και η συγκεκριμένη ειδίκευση που παρακολούθησε κάθε πτυχιού- 

χος· 

6. Οι πτυχιούχοι της ειδίκευσης της μετάφρασης εγγράφονται στην 
ειδίκευση της διερμηνείας μετά από προσωπική συνέντευξη ενώπιον της 
επιτροπής της παράγραφου 3. Οι πτυχιούχοι της ειδίκευσης της διερμη- 
νείας εγγράφονται στην ειδίκευση τής μετάφρασης, εφόσον ο βαθμός του 
πτυχίου δεν είναι κατώτερος του λίαν καλώς και κατά ανώτατο ποσοστό 
10% του αριθμού των εγγραφέντων στο 5ο εξάμηνο της ειδίκευσης της 
μετάφρασης. 

Άρθρο 2 

1. Η Γενική Συνέλευση του Τμήματος Ξένων Γλωσσών Μετάφρασης 
και Διερμηνείας με απόφασή της καθορίζει σε ποιούς από τους φοιτητές 
του Τμήματος που έχουν εισαχθεί μέχρι το ακαδημαϊκό έτος 1990 - 
1991, μπορούν να έχουν εφαρμογή οι διατάξεις του προηγούμενου άρ¬ 
θρου. 

2. Μέχρι την αυτοδύναμη λειτουργία του Τμήματος Ξένων Γλωσσών 
Μετάφρασης και Διερμηνείας οι αρμοδιότητες της Γενικής Συνέλευσης 
αυτού ασκούνται από τη Διοικούσα Επιτροπή, σύμφωνα με το άρθρο 5 
παρ. 9 του Π.Δ. 83/1984. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 438 (5) 

Ίδρυση Εθνικών Γυμναστηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Τις διατάξεις των άρθρων 1 και 2 του Ν. 423/1976 «περί Γυμνα¬ 
στηρίων και ρυθμίσεως θεμάτων αφορώντων εις τον εξωσχολικόν 
Αθλητισμόν», (ΦΕΚ 223/1976 τ.Α'). 

2. Το άρθρο 24 παρ. 3β του Ν. 1558/85 «Κυβέρνηση και Κυβερνη- 
τικά’Οργανα», (ΦΕΚ 137/1985 τ. Α’). 

3. Την 545/1991 γνωμοδότηση του Σ.τ.Ε. ύστερα από πρόταση 
της Υπουργού Πολιτισμού, αποφασίζουμε: 

Άρθρο μόνο. 

Ιδρύονται στο Δήμο Αμαρουσίου και στο χώρο του Ολυμπιακού 
Αθλητικού Κέντρου Αθηνών (Ο.Α.Κ.Α.) της περιοχής Καλογρέζας, του 
Ν. Αττικής, Εθνικά Γυμναστήρια, Νομικά Πρόσωπα Δημοσίου Δικαίου 
με τις επωνυμίες: 

1. «ΕΘΝΙΚΟ ΠΟΔΗΛΑΤΟΔΡΟΜΙΟ ΑΘΗΝΩΝ» 

2. «ΕΘΝΙΚΟ ΚΕΝΤΡΟ ΑΝΤΙΣΦΑΙΡΙΣΗΣ ΑΘΗΝΩΝ» και 

3. «ΕΘΝΙΚΟ ΑΘΛΗΤΙΚΟ ΚΕΝΤΡΟ ΚΟΛΥΜΒΗΣΗΣ ΑΘΗ¬ 
ΝΩΝ». 

Στην Υπουργό Πολιτισμού αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 439 (6) 

Τροποποίηση του Π.Δ. 191/1991 «Αναδιάρθρωση Υπηρεσιών του 
Υπουργείου Δημόσιας Τάξης και άλλες διατάξεις». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ. 1 εδάφ. α’ και β’ του Ν. 1481/1984 «Οργα¬ 
νισμός Υπουργείου Δημόσιας Τάξης» (Α-152), όπως αντικαταστάθηκε 
με το άρθρο 1 παρ. 1 του Ν. 1590/1986 (Α - 49). 

β) Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 

2. Την υπ’ αριθ. 562 απόΐ 1.9.1991 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δημόσιας Τάξης, 
αποφασίζουμε: 

Άρθρο μόνο. 

1. Η παρ. 1 του άρθρου 3 του Π.Δ. 191/1991 (Α - 74) αντικαθίστα¬ 
ται ως εξής: 

«Η Υποδιεύθυνση Αντιμετώπισης Ειδικών Εγκλημάτων Βίας, για 
θέματα της αρμοδιότητάς της, μπορεί να δραστηριοποιείται και εκτός 
των ορίων της εδαφικής αρμοδιότητας της Γ.Α.Δ.Α., ύστερα από 
έγκριση του Αρχηγού της Ελληνικής Αστυνομίας και με την επιφύλαξη 
των διατάξεων των παρ. 1 και 2 του άρθρου 9 του Ν. 1916/1990 (Α - 
187)». 

2. Η παρ. 4 του άρθρου 3 του Π.Δ. 191/1991 καταργείται, και οι 
παράγραφοι 5 και 6 του ίδιου άρθρου λαμβάνουν οιντίστοιχα τους αριθ¬ 
μούς 4 και 5. 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Δημόσιας Τάξης «αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 440 (7) 

Παράταση λειτουργίας της Ειδικής Υπηρεσίας Δημοσίων Έργων 

(ΕΥΔΕ) για την εκτέλεση του έργου Αποχέτευσης και Επεξεργασίας 

Λυμάτων Μείζονος περιοχής Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 679/1977 (ΦΕΚ Α’ 
245/77), όπως τροποποιήθηκαν με την παρ. 1 του άρθρου 23 του Ν. 
1418/1984 (ΦΕΚ Α’ 23/84). 

2. Την αριθ. 531/1991 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο μόνο 

Η διάρκεια λειτουργίας της Ειδικής Υπηρεσίας Δημοσίων Έργων 
(ΕΥΔΕ) για την εκτέλεση του έργου Αποχέτευσης και Επεξεργασίας 
Λυμάτων Μείζονος περιοχής Θεσσαλονίκης, όπως αυτή ορίστηκε με το 
Π.Δ/γμα 132/1983 (ΦΕΚ Α’ 59) και παρατάθηκε με το Π.Δ/γμα 
486/1988 (ΦΕΚ Α’ 219), παρατείνεται μέχρι 31.12.1994. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 16 Οκτωβρίου 1991 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 


Α ΠΟΦΑΣΕΙ Σ 

(δ) 

Έγκριση ίδρυσης και λειτουργίας Υποκαταστήματος της ΙΟΝΙΚΗΣ 
ΚΑΙ ΛΑΪΚΗΣ ΤΡΑΠΕΖΑΣ ΕΛΛΑΔΟΣ στην Αλεξάνδρεια Ημα¬ 
θίας. 

(Συνεδρίαση 484/19.9.91, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: , 

α) Τις διατάξεις των άρθρων 1 και 2 (εδάφιο 4) του Α.Ν. 1665/51 
«περί λειτουργίας και ελέγχου Τραπεζών». 

β) Την ΠΔ/ΤΕ 890/1.12.86 «περί καθορισμού κριτηρίων για την 
έγκριση ίδρυσης από τις Τράπεζες υποκαταστημάτων και θυρίδων συ¬ 
ναλλαγών τους». 

γ) Το από 11.7.1991 (ΑΠ 5345) έγγραφο της Ιονικής και Λαϊκής 
Τράπεζας Ελλάδος, καθώς και την από 16.8.91 (ΑΠ 5649) σχετική 
εισήγηση της Γενικής Επιθεώρησης Τραπεζών, αποφάσισε: 

Εγκρίνει την ίδρυση και λειτουργία Υποκαταστήματος της Ιονικής 
και Λαϊκής Τράπεζας Ελλάδος στην Αλεξάνδρεια Ημαθίας. 

Η ίδρυση και έναρξη λειτουργίας του ανωτέρω Υποκαταστήματος 
πρέπει να πραγματοποιηθεί το αργότερο μέχρι 31 Δεκεμβρίου 1992. 
Σε περίπτωση που η ίδρυση και έναρξη λειτουργίας του παραπάνω Υπο¬ 
καταστήματος δεν πραγματοποιηθεί μέσα στην προαναφερόμενη προθε¬ 
σμία, η παρεχόμενη με την παρούσα απόφαση έγκριση παύει να ισχύει. 

Η Ιονική και Λαϊκή Τράπεζα Ελλάδος υποχρεούται μέσα σε 15 ημέ¬ 
ρες από την έναρξη λειτουργίας του παραπάνω Υποκαταστήματος να 
την αναγγείλει στην Τράπεζα της Ελλάδος (Διευθύνσεις: Νομισματικής 
Πολιτικής και Τραπεζικών Εργασιών, Γ.Ε.Τ., Ελέγχου για την Εφαρ¬ 
μογή των Συναλλαγματικών Κανόνων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 14 Οκτωβρίου 1991 

Η Γραμματέας 
Μ. ΚΑΡΑΜΠΕΛΑ 

Έγκριση ίδρυσης και λειτουργίας Θυρίδων Συναλλαγών της Α.Ε. 

«ΕΓΝΑΤΙΑ ΤΡΑΠΕΖΑ». 

(Συνεδρίαση 484/19.9.91, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του Α.Ν. 1665/51 
«περί λειτουργίας και ελέγχου Τραπεζών». 

β) Την ΠΔ/ΤΕ 890/1.12.86 «περί καθορισμού κριτηρίων για την 
έγκριση ίδρυσης από τις Τράπεζες υποκαταστημάτων και Θυρίδων συ¬ 
ναλλαγών τους». 

γ) Το από 5.8.1991 (ΑΠ 5568) έγγραφο της Α.Ε. «ΕΓΝΑΤΙΑ 
ΤΡΑΠΕΖΑ» καθώς και την από 3.9.91 (ΑΠ 5651) σχετική εισήγηση 
της Γενικής Επιθεώρησης Τραπεζών, αποφάσισε: 

Εγκρίνει την ίδρυση και λειτουργία τεσσάρων (4) Θυρίδων Συναλλα¬ 
γών της Α.Ε. «ΕΓΝΑΤΙΑ ΤΡΑΠΕΖΑ» σε τόπους επιλογής της. 

Οι εργασίες των ως άνω εγκρινομένων Θυρίδων Συναλλαγών θα πε¬ 
ριορίζονται αποκλειστικά και μόνο στις καθοριζόμενες από την απόφαση 

ΕΝΠΘ 234/9/18.4.85. 

Η ίδρυση και έναρξη λειτουργίας των ανωτέρω Θυρίδων Συναλλα¬ 
γών πρέπει να πραγματοποιηθεί το αργότερο μέχρι 31 Δεκεμβρίου 
1992. Σε περίπτωση που η ίδρυση και έναρξη λειτουργίας των παρα¬ 
πάνω Θυρίδων δεν πραγματοποιηθεί μέσα στην προαναφερόμενη προ¬ 
θεσμία, η παρεχόμενη με την παρούσα απόφαση έγκριση παύει να 
ισχύει. 

Η «ΕΓΝΑΤΙΑ ΤΡΑΠΕΖΑ» υποχρεούται μέσα σε 15 ημέρες από την 
έναρξη λειτουργίας των παραπάνω Θυρίδων Συναλλαγών να την αναγ¬ 
γείλει στην Τράπεζα της Ελλάδος (Διευθύνσεις: Νομισματικής Πολιτι¬ 
κής και Τραπεζικών Εργασιών, Γ.Ε.Τ., Ελέγχου για την Εφαρμογή 
των Συναλλαγματικών Κανόνων) και να προσδιορίσει την ακριβή διεύ¬ 
θυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 15 Οκτωβρίου 1991 
Η Γραμματέας 
Μ. ΚΑΡΑΜΠΕΛΑ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ι 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 30 δρχ. 


. Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β 

» 

19.000 

Υ) 

» » 

» 

Γ’ 

» 

6.000 

δ) 

» » 

» 

Δ’ 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















